Իրականում ինչու՞ չեն հրապարակել. որովհետեւ Դավթի եղջերուն Դավիթը չէ, այլ՝ եղջերու է, ու՞մ ինչ գործն է, թե իր վանդակի մեջ ով է սատկել: Էս «սատկել» բառը ցանկացած եղջերուի դարձնում է եղած-չեղած մի հաշիվ: Մինչդեռ Դավթի եղջերուն իմ հմայքն է, լամա տեսած մարդիկ կվկայեն, որ այդ կենդանին ինքն իրենով աշխարհի գեղեցկությունն է եւ նրա այդպես մահանալը մարդու օգտին չի խոսում: Նրան գիշատիչը չի հոշոտել, ինչը կարող էր նույնիսկ բնական լինել: Լամաները վստահվել են մարդուն: Եթե մարդը բավարար իշխանություն չունի հրաշքներ գործելու, որպեսզի նրանք ապրեն, գոնե բավարար պատասխանատվություն պիտի ունենար մյուս մարդկանց ասելու, որ կենդանաբանական այգում արտակարգ իրավիճակ է, ընկերներ: Այգու աշխատակիցը ակամայից ակնարկել է, որ կենդանիների արժանապատվությունը մարդու արժանապատվությունից բարձր չէ. եւ որ նրանք մարտի 1-ի զոհեր չեն, որպեսզի նրանց մահը դարձնեն հասարակության տագնապի թեմա: